Z A P I S N I K
5. sjednice Vijeća Mjesnog odbora Markuševec održane 21. listopada 2025. 
Zagreb, Trg svetog Šimuna 5 s početkom u 19,00 sati

Nazočni članovi Vijeća:
Antonia Antolović, Josip Kobasić, Brankica Habijanec, Antonio Grivić, Nikola Garić i Mario Jurin.

Odsutni članovi Vijeća :
Matej Završki.

Predsjedava Gospođa Antonia Antolović, predsjednica Vijeća.

Zapisnik vodi: Gospođa Antonia Antolović, predsjednica Vijeća


Predsjednica konstatira da je nazočno 6 od ukupno 7 članova Vijeća, što znači da Vijeće može pravovaljano odlučivati, te otvara 5. sjednicu Vijeća Mjesnog odbora.

Predsjednica Vijeća daje zapisnik 4. sjednice na verifikaciju.
Vijeće prihvaća tekst Zapisnika 4. sjednice Vijeća, bez izmjena

Na prijedlog predsjednice, Vijeće jednoglasno utvrđuje:


DNEVNI  RED

	1. 
	Prijedlog Plana malih komunalnih akcija Vijeća Mjesnog odbora Markuševec za 2026.

	2. 
	Prijedlog zaključka o Planu potreba za aktivnostima, programima i projektima unapređenja kvalitete života građana Vijeća Mjesnog odbora Markuševec za 2026. 

	3. 
	Pitanja, prijedlozi i obavijesti




Ad1. Prijedlog Plana malih komunalnih akcija Vijeća Mjesnog odbora Markuševec za 2026.

Uvodno obrazloženje iznosi Predsjednica Vijeća.

U raspravi sudjeluju: Antonia Antolović, Josip Kobasić, Brankica Habijanec, Antonio Grivić, Nikola Garić i Mario Jurin, 

Vijeće jednoglasno donosi

Plan malih komunalnih akcija Vijeća Mjesnog odbora Markuševec za 2026.

(Plan se prilaže ovom zapisniku i njegov je sastavni dio.)



Ad2. Prijedlog zaključka o Planu potreba za aktivnostima, programima i projektima unapređenja kvalitete života građana Vijeća Mjesnog odbora Markuševec za 2026. 

Uvodno obrazloženje iznosi Predsjednica Vijeća.

U raspravi sudjeluju: Antonia Antolović, Josip Kobasić, Brankica Habijanec, Antonio Grivić, Nikola Garić i Mario Jurin, 

Vijeće jednoglasno donosi

Zaključak  o Planu potreba za aktivnostima, programima i projektima unapređenja kvalitete života građana Vijeća Mjesnog odbora Markuševec za 2026. 

(Zaključak se prilaže ovom zapisniku i njegov je sastavni dio.)

Ad3. Pitanja, prijedlozi i obavijesti

Predsjednica obavještava članove Vijeća da je pristigla inicijativa s prijedlogom preimenovanja Hrvatskog doma Markuševec u “Hrvatski dom – Damir Mihovec Miki”. 
Prijedlog inicijative uključuje detaljno obrazloženje životnog i profesionalnog puta Damira Mihovca Mikija, njegove zasluge u tamburaškoj i kulturnoj zajednici, diskografiju te prijedloge za oblikovanje spomen-obilježja. Inicijativu pokreće Tambura Club Zagreb.

Nakon kratke rasprave, vijeće je odlučilo poslati sljedeći odgovor predlagateljima

Mišljenje Vijeća Mjesnog odbora Markuševec (prenijeti u cijelosti!)

Zahvaljujemo na dostavljenoj inicijativi i pripremljenom obrazloženju.
Bez sumnje, riječ je o osobi čiji je rad ostavio snažan i trajan trag te u tom smislu u potpunosti podržavamo ideju da se zaslužnim Markuševčanima poput gospodina Mihovca oda javno priznanje bilo kroz spomen ploču, obilježje, program kulturnih manifestacija, koncertnu večer u njegovu čast ili druge oblike očuvanja sjećanja i promicanja njihove ostavštine.
S obzirom na osjetljivost teme koja se tiče javnog prostora i zajedničkog identiteta, smatramo važnim da se o ovakvim prijedlozima očituje što širi krug, prvenstveno građana Markuševca. Postoje i druge zaslužne osobe iz područja kulture koje su svojim višegodišnjim i nesebičnim radom oblikovale kulturni život našeg kraja (poput Antuna Tune Barića, Danka Mazuta, Stjepana Ročića Pindeka i drugih), pa vjerujemo da bi jedna šira i otvorena rasprava, uključujući moguće prikupljanje potpisa ili provedbu savjetovanja s javnošću, bila najprimjereniji put u donošenju ovakve odluke.
Vijeće Mjesnog odbora će se u narednom razdoblju raspitati i prikupiti stavove sugrađana koje predstavlja, kako bi mogao biti odabran najprikladniji oblik trajnog priznanja Damiru Mihovcu Mikiju kao i drugim zaslužnim osobama iz našeg kraja.
Smatramo da je važno sustavno njegovati sjećanje na osobe koje su svojim radom i djelovanjem obogatili kulturni, društveni ili povijesni identitet Markuševca. U tom smjeru, Mjesni odbor će u suradnji s Gradskom četvrti raditi na razvoju inicijativa za postavljanje prigodnih obilježja bilo u obliku spomen ploča ili drugih primjerenih oblika javnog priznanja.

Vijeće naglašava važnost daljnjeg uključivanja građana i stručnih tijela u proces razmatranja.


Sjednica je završila u 20:00 sati.

KLASA: 024-08/25-003/1866
URBROJ: 251-13-11-4/009-25-2
Zagreb, 21. listopada 2025.

Zapisnik uredila:
Mirela Gašpert Bertić


PREDSJEDNICA
VIJEĆA MJESNOG ODBORA MARKUŠEVEC

Antonia Antolović



Na temelju članka 99. stavka 1. točke 4. Statuta Grada Zagreba (Službeni glasnik Grada Zagreba 23/16, 2/18 i 23/18, 3/20, 3/21, 11/21 – pročišćeni tekst i 16/22), Vijeće Mjesnog odbora Markuševec, na 5. sjednici, 21. listopada 2025., donijelo je

Plan malih komunalnih akcija
Mjesnog odbora Markuševec za 2026. godinu

1. Ovim se planom, u skladu s planiranim sredstvima i izvorima financiranja, utvrđuju poslovi i iznos sredstava za obavljanje komunalnih djelatnosti redovitog održavanja nerazvrstanih cesta u dijelu koji se odnosi na asfalterski program na području Mjesnog odbora Markuševec, a koji nisu obuhvaćeni drugim programom.

2. Planirana sredstva za financiranje radova iz točke 1. ovog Plana iznose ukupno 129.000,00 eura.

3. Izvršitelj radova iz točke 1. ovog Plana je Zagrebački holding d.o.o., Podružnica Zagrebačke ceste (u daljnjem tekstu: Izvršitelj).

4. Asfalterski program obuhvaća uklanjanje dotrajalog asfaltnog zastora kolnika na nerazvrstanim cestama, prilagođavanje po visini poklopaca komunalnih instalacija i sanaciju podloge na pojedinim slabim mjestima ako se uoče nakon uklanjanja asfalta i presvlačenje novim asfaltom u punoj širini kolnika, a sve u cilju produljenja eksploatacije prometnica. Radovi na asfaltiranju nerazvrstanih cesta izvode su sukladno važećem Cjeniku za održavanje nerazvrstanih cesta na području Grada Zagreba u 2026., u dijelu koji se odnosi na radove asfaltiranja i većih sanacija kolničke konstrukcije, izrađenom od strane Izvršitelja.
	
5. Mjesni odbor, u svrhu realizacije ovog Plana, posebnim će zaključkom utvrditi nerazvrstane ceste koje će biti uvrštene u asfalterski program.

6. Mjesni odbor, u suradnji sa gradskim upravnim tijelom nadležnom za poslove mjesne samouprave te Izvršiteljem, brine o provedbi ovog Plana.

7. Ovaj Plan sastavni je dio Plana komunalnih aktivnosti Gradske četvrti Podsljeme u 2026.


KLASA: 024-08/25-003/1866
URBROJ: 251-13-11-4/009-25-3
Zagreb, 21. listopada 2025.

 PREDSJEDNICA VIJEĆA 
                                                                                     MJESNOG ODBORA MARKUŠEVEC
								      Antonia Antolović	



Na temelju članka 99. stavak 1. točka 5. Statuta Grada Zagreba (Službeni glasnik Grada Zagreba 23/16, 2/18, 23/18, 3/20, 3/21, 11/21- pročišćeni tekst i 16/22), Vijeće Mjesnog odbora Markuševec,  na 5. sjednici,  21. listopada 2025., donijelo je


Z A K LJ U Č A K

o Planu potreba za aktivnostima, programima
 i projektima unapređenja kvalitete života građana   


1. Vijeće je raspravljalo o Planu potreba za aktivnostima, programima i projektima unapređenja kvalitete života građana.

2. Vijeće Mjesnog odbora Markuševec želi osigurati sredstva za Plan potreba za aktivnostima, programima i projektima unapređenja kvalitete života građana za 2026. godinu u iznosu od 4.000,00 eura.

3. Ovaj će zaključak biti upućen Gradskom uredu za mjesnu samoupravu, promet, civilnu zaštitu i sigurnost na daljnje postupanje.



KLASA: 024-08/25-003/1866
URBROJ: 251-13-11-4/009-25-4
Zagreb, 21. listopada 2025.


PREDSJEDNICA VIJEĆA 
                                                                                     MJESNOG ODBORA MARKUŠEVEC
								      Antonia Antolović	


